पाएं अपने शहर की ताज़ा ख़बरें और फ्री ई-पेपरडाउनलोड करें
गैंगस्टरों से संबंध रखने वाला पूर्व सरपंच व उसके साथी को गिरफ्तार कर पुलिस ने उसके पास से 168 शराब की बोतल के अलावा एक पिस्तौल, 2 मैगजीन व 7 जिंदा कारतूस बरामद किए हैं। शराब तस्करी में इस्तेमाल हो रही कार को कब्जे में लेकर दोनों आरोपियों के खिलाफ केस दर्ज कर लिया है। आरोपी पूर्व सरपंच के खिलाफ पहले भी 12 केस दर्ज है।
थाना बधनी कलां के सब इंस्पेक्टर मंगल सिंह ने बताया कि शुक्रवार को पुलिस गश्त के दौरान बुटर कलां में स्विफ्ट डिजायर गाड़ी को रोककर उसकी तलाशी लेने पर अवैध शराब की 168 बोतल बरामद हुईं। पुलिस ने कार व शराब को कब्जे में लेने के बाद उसमें सवार पूर्व सरपंच जसविंदर सिंह उर्फ छिंदर सिंह व उसके दोस्त हरसिमरन सिंह हनी निवासी बुटर कलां को गिरफ्तार कर केस दर्ज किया है। पुलिस के अनुसार, जसविंदर के गैंगस्टरों नवदीप नवी, गगन हठूर, सतप्रीत बुड्ढा, जॉन बुट्टर से संबंध रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn